OpenLLM-France/wikimedia huggingface dataset:
# Rugbi Club Sant Andreu

El Rugbi Club Sant Andreu fou un club de rugbi del barri de Sant Andreu de Barcelona, fundat l'any 1921.
Conegut com els Diables Vermells, és considerat com un dels equips pioners del rugbi català ja que participà en la fundació de la Federació Catalana de Rugbi. Disputà diversos partits amistosos i competí als Campionats de Catalunya i d'Espanya, essent-ne campió el 1925. Aquell mateix any, participà en la creació la Unió Esportiva Sant Andreu, fruit de la fusió amb altres clubs esportius del barri, com l'Avenç de l'Esport, l'Andreuenc, l'Esport Ciclista Sant Andreu i l'Agrupació Atlètica Vida.

## Referències

* ↑ «Rugbi Club Sant Andreu». Enciclopèdia de l'esport català. Barcelona: Grup Enciclopèdia Catalana.
* 1 2 3 «ELS DIABLES ROJOS, EL PRIMER L’EQUIP DE RUGBI DE SANT ANDREU DE PALOMAR», 26-09-2012. [Consulta: 23 octubre 2022].
* 1 2 3 «Final del Campionat de Catalunya», 07-04-1925. [Consulta: 23 octubre 2022].
* ↑ «U.S. Samboiana y R.C. San Andreu nos ofreceran un match trascendental». Mundo Deportivo, Año XX, Núm. 1137, pàg. 1 [Consulta: 23 desembre 2021].
# San Quintín (Pangasinan)

San Quintin és un municipi de classe 4 de la província de Pangasinan, a les Filipines. Segons el cens del 2000, té 28.258 habitants en 5.667 llars.

## Barangays

El municipi té un total de 22 barangay.
* Alac
* Baligayan
* Bantog
* Bolintaguen
* Cabangaran
* Cabalaoangan
* Calomboloyan
* Carayacan
* Casantamaria-an
* Gonzalo
* Labuan
* Lagasit
* Lumayao
* Mabini
* Mantacdang
* Nangapugan
* San Pedro
* Ungip
* Zona de població I
* Zona de població II
* Zona de població III.

## Enllaços externs

* pàgina web oficial del municipi
# San Sperate

San Sperate (en sard, Santu Sperau) és un municipi italià, situat a la regió de Sardenya i a la província de Sardenya del Sud. L'any 2004 tenia 6.982 habitants. Es troba a la regió de Campidano di Cagliari. Limita amb els municipis d'Assemini, Decimomannu, Monastir, Sestu i Villasor.

## Administració

Llista d'alcaldes :
| Període | Identitat | Partit |
| 2006- | Antonio Paulis | Llista Cívica |
# Ptychadena pujoli

Ptychadena pujoli és una espècie de granota que viu a Costa d'Ivori, Guinea, Libèria i Sierra Leona.

## Referències

* Rödel, M.-O. & Ohler, A. 2004. Ptychadena pujoli. Llista Vermella d'Espècies Amenaçades de la UICN 2006. Consulta: 19 d'abril del 2008.
# STMicroelectronics

STMicroelectronics (Euronext: STM) és una empresa multinacional italofrancesa del sector electrònic. Concretament es dedica al disseny i fabricació de semiconductors. ST té la seu a Ginebra, Suïssa i fou fundada l'any 1957.

## Història

* STMicroelectronics va ser formada l'any 1987 com a fusió de l'empresa italiana SGS i la francesa Thomson.
* L'empresa francesa Thomson vase creada l'any 1982 pelgovern francès.
* L'empresa italiana SGS es va origina de la fusió de dues empreses l'any 1972 (ATES creada el 1961 i SGS creada el 1957 per Adriano Olivetti).
* Adquisicions: Inmos (1989), Nortel (1994), Alcatel Micro (2002), Genesis Micro (2007).
* El 2007, ST ocupava el lloc 5 en el rànquing electrònic.

## R&D i fàbriques

ST com a empresa no fabless té les següents instal·lacions més importants:
* Grenoble, França: centre R&D més important
* Rousset, França: fàbrica i centre de R&D
* Tours, França: fàbrica i centre de R&D
* Milà, Itàlia: fàbrica i centre de R&D
* Catània, Itàlia: fàbrica i centre de R&D
* Kirkop, Malta: fàbrica
* Ang Mo Kio, Singapur: fàbrica
* Tunis, Tunísia: suport

## Productes

* Sectors: aeroespacial, automotriu, industrial i consum
* Família de productes: microprocessadors, IC analògics i digital, sensors, components discrets, memòries, electrònica de potència, IC sense fils.

## Referències

* ↑ «Home - STMicroelectronics» (en anglès). www.st.com. [Consulta: 19 abril 2017].
* ↑ «STMicroelectronics Seeks Revival | EE Times» (en anglès). www.eetimes.com. [Consulta: 19 abril 2017].

## Vegeu també

Empreses del sector: Intel, Texas Instruments, NXP, Qualcomm, AMD, Microchip Technology, Cypress Semiconductor, Silicon labs, ARM
# Kikinda

Kikinda (en ciríl·lic serbi: Кикинда, és un municipi de Sèrbia, dins la província autònoma de Vojvodina. El municipi té 59.453 habitants (2011).
La ciutat moderna va ser fundada en el segle xviii. Des de 1774 a 1874 Kikinda va ser la seu del Districte de Velika Kikinda, la unitat administrativa autònoma de la Monarquia Habsburg. El 1893 Kikinda va obtenir l'estatus de ciutat. El 1918 la ciutat va esdevenir part del Regne de Sèrbia (i Regne dels Serbis, Croats i Eslovens). Kikinda va ser un centre econòmic i industrial important de Sèrbia i Iugoslàvia fins a la dècada de 1990. Actualment, la indústria de Kikinda està en el mig d'un procés econòmic de transició.
El 1996, les restes ben conservades d'un mamut de 500.000 anys es van trobar en el límit de la ciutat. Es va anomenar "Kika" a aquest mamut i va esdevenir un dels símbols de la ciutat. Actualment s'exhibeix al Museu Nacional de Kikinda.
Fins a 1947 la ciutat tenia le nom serbi de Velika Kikinda (Велика Кикинда).

## Clima

El clima de la ciutat segons la classificació de Köppen és "Cfb": temperat mesotèrmic oceànic. La temperatura mitjana anual és d'11,6 °C amb zero de mitjana al gener i 22 °C de mitjana al juliol. La pluviometria és de 562 litres

### Ciutats agermanades

| Narvik, Noruega Nazareth Illit, Israel Bihać, Bòsnia i Hercegovina Prijedor, Bòsnia i Hercegovina Reşiţa, Romania | Jimbolia, Romania Medgidia, Romania Kiskunfélegyháza, Hongria Kondoros, Hongria Nagydobos, Hongria | Szolnok, Hongria Žilina, Eslovàquia Silistra, Bulgària Schwerte, Alemanya |

## Referències

* ↑ http://www.kika-mamut.com/
* ↑ Climate Summary for Kikinda
* ↑ «[http://www.zilina.sk/mesto-zilina-o-meste- partnerske-mesta Žilina - oficiálne stránky mesta: Partnerské mestá Žiliny [Žilina: Official Partner Cities]]». © 2008 MaM Multimedia, s.r.o... [Consulta: 11 desembre 2008].
* Brane Marijanović et al. Kikinda: istorija, kultura, sela, privreda, sport, turizam, Novi Sad: Prometej, 2002.
* Jovan M. Pejin, Iz prošlosti Kikinde, Kikinda: Istorijski arhiv & Komuna, 2000.
* Milivoj Rajkov, Istorija grada Kikinde do 1918. godine, Kikinda, 2003.
* Dr Slobodan Ćurčić, Naselja Banata – geografske karakteristike, Novi Sad, 2004.

## Enllaços externs

* Kikinda - Lloc web oficial
# Baijnath (Himachal Pradesh)

Bajinath és una vila de l'Índia al districte de Kangra a Himachal Pradesh, a uns 15 km de Palampur, famosa pels seus temples. Està situada a 32° 03′ N, 76° 39′ E﻿ / ﻿32.05°N,76.65°E﻿ / 32.05; 76.65 a la riba del riu Binwa (antic Binduka) afluent del Beas. La població el 1901 era de 6.555 habitants i no es disposa de dades recents.
Els temples de Baijnath dedicats a Xiva Vaidyanath (Senyor dels Metges) són del segle xiii construït vers 1204 (inicialment es van datar erroniàment al segle ix) per dos mercaders de noms Ahuka i Manyuka. La ciutat portava el nom antigament de Kiragrama, i el nom actual va derivar del temple. Les inscripcions en caràcters sarada, corresponen als rages de Kiragama que foren feudataris dels reis de Jalandhara o Trigartta. Algun dels temples va quedar damnat pel terratrèmol de 4 d'abril de 1905 però ha estat arranjat.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.

## Enllaços externs

* Temple de Xiva a Baijnath
# Jaume III Crispo

Jaume III Crispo, nascut el 1446, fou el dissetè duc de Naxos i de l'Arxipèlag, baró d'Astrogidis, senyor de Milos, de Santorí, Delos, Siros, Astipàlea, i consenyor de Amorgos. Era fill de Francesc II Crispo i el va succeir el 1463.
Es va casar un any abans de ser duc amb Caterina, filla d'Àngel II Gozzadini senyor de Sifnos i Kitnos amb la que va tenir dues filles: el 1463 a Fiorenza que fou senyora de Namfios, de Santorí el 1479, i de Paros el 1520 (va morir el 1528); i el 1466 a Petronela.
Va morir el 1480 i la successió va recaure en son germà Joan III Crispo.
La senyoria d'Astipàlea i la consenyoria d'Amorgos van passar a la seva germana Margarita i al seu marit Marc Quirini que la van exercir fins al 1490.
# Ptychadena superciliaris

Ptychadena superciliaris és una espècie de granota que viu a Costa d'Ivori, Ghana, Guinea, Libèria i Sierra Leona.
Està amenaçada d'extinció per la pèrdua del seu hàbitat natural.

## Referències

* Rödel, M.-O. & Schiøtz, A. 2004. Ptychadena superciliaris. 2006 IUCN Llista vermella d'espècies amenaçades. Accedit a data 19 d'abril del 2008.
# SISD

Taxonomia de Flynn :
| | Instrucció Simple | Múltiples Instruccions |
| Dada Simple | SISD | MISD |
| Múltiples Dades | SIMD | MIMD |
| Aquesta caixa: |||
En informàtica SISD és l'acrònim de Single Instruction, Single Data (Una sola instrucció, una sola dada). És un terme relacionat amb la computació que fa referència a una arquitectura en la qual un únic processador executa un únic flux d'instruccions per operar en dades emmagatzemades en una única memòria. Es correspon, per tant, amb l'arquitectura de von Neumann.
Segons Flynn, SISD pot tenir característiques de processament concurrent. L'obtenció d'instrucció i l'execució d'instruccions segmentades, són exemples comuns en la majoria dels ordinadors moderns SISD.

## Referències

* ↑ Quinn, Michael J. "Cap. 2: Arcquitectures paral·leles." Programació paral·lela en C amb MPI i OpenMP.Boston: McGraw Hill, 2004. ISBN 0-07-282256-2
* ↑ Ibaroudene, Djaffer. "Processament paral·lel, EG6370G: Cap. 1, Historia i Motivació." Universitat de St. Mary, San Antonio, TX. Spring 2008.
# Dorothy (cràter)

* Aquest article tracta sobre un cràter de Venus. Si cerqueu un cràter de Caront, vegeu «Dorothy (cràter de Caront)».
Dorothy és un cràter d'impacte en el planeta Venus de 8,4 km de diàmetre. Porta el nom d'un antropònim grec, i el seu nom va ser aprovat per la Unió Astronòmica Internacional el 1997.

## Referències

* ↑ «Dorothy». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Duluth (Geòrgia)

Duluth és una població dels Estats Units a l'estat de Geòrgia. Segons el cens del 2000 tenia 22.122 habitants.

## Demografia

Segons el cens del 2000, Duluth tenia 22.122 habitants, 8.735 habitatges, i 5.642 famílies. La densitat de població era de 969,5 habitants/km².
Dels 8.735 habitatges en un 35,4% hi vivien nens de menys de 18 anys, en un 50,8% hi vivien parelles casades, en un 10,6% dones solteres, i en un 35,4% no eren unitats familiars. En el 27,2% dels habitatges hi vivien persones soles el 2,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 3,10.
Cap de les famílies estaven per davall del llindar de pobresa.

## Poblacions properes

El següent diagrama mostra les poblacions més properes.

## Personatges il·lustres

* Matty B (2003), cantant

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Duluth». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 3 agost 2010].
* ↑ «Geographic Comparison Table- Duluth». American Fact Finder. Oficina del Cens dels Estats Units, 12-01-2010.
# Echimys chrysurus

Echimys chrysurus és una espècie de mamífer rosegador de la família de les rates espinoses. Viu al Brasil, la Guaiana Francesa, Guyana i Surinam. Es tracta d'un animal arborícola de costums nocturns. El seu hàbitat natural són els boscos primaris. Es creu que no hi ha cap amenaça per a la supervivència d'aquesta espècie, tot i que està afectada per la desforestació.

## Referències

* ↑ Catzeflis, F.; Patton, J. Echimys chrysurus. UICN 2008. Llista Vermella d'espècies amenaçades de la UICN, edició 2008, consultada el 17 febrer 2015.
# Edith Guillén Chavarría

Edith Guillén Chavarría (5 març de 1985) és una ciclista costa-riquenya. Del seu palmarès destaquen les dues victòries finals a la Volta a Costa Rica i els campionats en ruta i en contrarellotge.

## Palmarès

* 2009
** Vencedora d'una etapa a la Volta a Guatemala
* 2011
** 1a a la Volta a Costa Rica i vencedora de 2 etapes
* 2012
** 1a a la Volta a Costa Rica i vencedora d'una etapa
* 2013
** Medalla als Jocs Centreamericans en ruta
** Campiona de Costa Rica en ruta
* 2014
** Campiona de Costa Rica en contrarellotge

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Durfort

«Durfort» té aquests significats:
* Toponímia:
** Durfort o Dusfort, entitat de població i cap del municipi de Calonge de Segarra, a la comarca de l'Anoia
** Durfort (francès) o Durfòrt (Arieja) (occità), municipi francès al departament de l'Arieja (regió d'Occitània)
** Durfort (francès) o Durfòrt (Tarn) (occità), municipi francès al departament del Tarn (regió d'Occitània)
** Durfort-et-Saint-Martin-de-Sossenac (francès) o Durfòrt e Sent Martin de Sossenac, municipi francès al departament del Gard (regió d'Occitània)
** Durfort-Lacapelette (francès) o Durfòrt (Tarn i Garona) (occità), municipi francès al departament de Tarn i Garona (regió d'Occitània)
* Biografies:
** Raimon de Durfort (segle XII), trobador occità
** Berenguer Durfort, ciutadà de Barcelona i pertanyia a la Casa del rei d'Aragó, lloctinent del batlle de Barcelona
** Mercè Durfort i Coll (La Suze-sur-Sarthe, Sarthe, País del Loira, 1943), biòloga i catedràtica catalana
# El Periódico de España

El Periódico de España (EPE) és un diari d'informació general, editat a Madrid en castellà per Prensa Ibérica. Està disponible en digital i en format paper, tot i que només es publica a la ciutat de Madrid i de dilluns a divendres. Està dirigit per Fernando Garea des de la seva fundació el 2021. El primer número va publicar-se el 12 d'octubre de 2021 i, excepcionalment, de forma gratuïta.

## Referències

* 1 2 3 4 «Un diari plural nascut per vertebrar Espanya». El Periódico, 12-10-2021. [Consulta: 12 octubre 2021].
* ↑ «El Periódico de España» (en castellà). El Periódico, 12-10-2021. [Consulta: 12 octubre 2021].

## Vegeu també

* El Periódico de Catalunya
* Prensa Ibérica
# Districte de Prievidza

El districte de Prievidza - (eslovac) Okres Prievidza - és un dels 79 districtes d'Eslovàquia. Es troba a la regió de Trenčín. Té una superfície de 959,77 km², i el 2013 tenia 137.050 habitants. La capital és Prievidza.

## Llista de municipis
### Ciutats

* Prievidza
* Bojnice
* Handlová
* Nováky

### Pobles

Bystričany | Cigeľ | Čavoj | Čereňany | Diviacka Nová Ves | Diviaky nad Nitricou | Dlžín | Dolné Vestenice | Horná Ves | Horné Vestenice | Chrenovec-Brusno | Chvojnica | Jalovec | Kamenec pod Vtáčnikom | Kanianka | Kľačno | Kocurany | Kostolná Ves | Koš | Lazany | Lehota pod Vtáčnikom | Liešťany | Lipník | Malá Čausa | Malinová | Nedožery-Brezany | Nevidzany | Nitrianske Pravno | Nitrianske Rudno | Nitrianske Sučany | Nitrica | Opatovce nad Nitrou | Oslany | Podhradie | Poluvsie | Poruba | Pravenec | Radobica | Ráztočno | Rudnianska Lehota | Sebedražie | Seč | Šútovce | Temeš | Tužina | Valaská Belá | Veľká Čausa | Zemianske Kostoľany
# Dècada del 1430 aC

La dècada del 1430 aC comprèn el període que va des de l'1 de gener del 1439 aC fins al 31 de desembre del 1430 aC.

## Esdeveniments

* Vers 1438 aC, mort de Tuthmosis III d'Egipte. El succeeix el seu fill Amenofis II.
* Vers 1436 aC, expedició egípcia a l'Orontes per la rebel·lió del país de Tahsi (o Tahas) a la vall superior del riu (al sud de Cadeix); les set tribus de la zona són derrotades
* Vers 1432 aC, revoltes a Ugarit, Alalakh, Iamkhad, Hamath i la regió de l'Eufrates, instigades segurament per Mitanni. Els egipcis aconsegueixen dominar Ugarit i Hamath però Alalakh, Iamkhad i la regió de l'Eufrates estrenyen la seva aliança amb Mitanni
* Vers 1430 aC, revoltes a Saraon (entre el mont Carmel i el riu Jarkon) i a Jezrael. Forces egípcies les sufoquen; alguns vassalls egipcis no aporten ajut a les forces del faraó, com Taanac a 7 km al sud.est de Meggido)
* Vers 1430 aC, mort de Sausatatar; Artatama I nou rei.

## Personatges destacats

* Sausatatar de Mitanni
* Amenofis II d'Egipte
# El monstre a primera plana

El monstre a primera plana (Sbatti il mostro in prima pagina) és una pel·lícules dramàtiques italiana de Marco Bellocchio estrenada el 1972. Ha estat doblada al català.

## Argument

En un context polític particularment explosiu, el diari conservador milanès "Il Giornale" anuncia contra vent i marea el seu suport a la patronal. Preparant-se per a unes eleccions que es presenten agitades, la redacció, dirigida pel poc escrupolós Bizanti, posa d'altra banda tot en marxa per orientar l'opinió pública, aprofitant un fosc assumpte de crim sexual per motivar-la. El sinistre succés surt a la llum i Mario Boni, jove militant comunista sospitós de l'homicidi, és de seguida assenyalat com a culpable a primera pàgina per tal de desacreditar els diversos corrents esquerrans. Intrigat per escandaloses anomalies en la manera com és portada la investigació, el jove periodista Roveda, en principi dòcil, acaba desmuntant la vasta maquinació mediàtica en la qual s'han introduït els seus empresaris i descobreix el verdader culpable.

## Repartiment

* Gian Maria Volontè: Bizanti - Director de la redacció de 'Il Giornale'
* Fabio Garriba: Roveda
* Carla Tatò: La dona de Bizanti
* Jacques Herlin: Lauri
* John Steiner: Ingegner Montelli, Propietari de 'Il Giornale'
* Michel Bardinet: Membre de la redacció
* Jean Rougeul: Redactor en Cap
* Corrado Solari: Mario Boni
* Laura Betti: Rita Zigai

## Comentari

En un to realista prop del documental, la pel·lícula denuncia directament tots els engranatges d'una clàssica manipulació mediàtica. Aquest títol s'inscriu a més a més en un corrent políticament compromès (obertament a l'esquerra) de la cinematografia italiana de començaments dels anys 1970. Actor emblemàtic d'aquest corrent, Gian Maria Volontè encarna un personatge d'un cinisme només comparable al que va interpretar a la pel·lícula oscaritzada Investigació sobre un ciutadà (1970) d'Elio Petri.

## Referències

* ↑ esadir.cat. El monstre a primera plana. esadir.cat.
* ↑ «Sbatti il monstro in prima pagina». The New York Times.
# El Portalet

El Portalet és un pont de Tivissa (Ribera d'Ebre) que forma part de l'Inventari del Patrimoni Arquitectònic de Catalunya.

## Descripció

Petit pont situat a la planta baixa d'un cos mitger entre el Museu del Bast i Ca la Vila, al nucli de Llaberia. S'obre en forma d'arc escarser de pedra irregular disposada a plec de llibre. Una part està coberta amb bigues de fusta. El carrer que transcorre sota el pont és de pendent descendent.
Està situat entre el Museu del Bast i l'antic forn de pa.

## Referències

* ↑ «El Portalet». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 5 maig 2021].
# El tigre i la neu

El tigre i la neu (títol original en italià: La tigre e la neve) és una pel·lícula italiana dirigida per Roberto Benigni, estrenada el 2005. Ha estat doblada al català.
El film, que té com a decoració el Bagdad de la guerra a Iraq, és un conte modern, en part inspirat de La Bella Dorment, en el qual el director busca exaltar el que anomena la més gran força humana, l'amor.

## Argument

Attilio és un home que posa poesia en la seva vida, i somnia cada nit en la dona de la seva vida. O, la troba en carn i ossos en una roda de premsa, però no arriba a agafar-la: s'evapora de nit..Quan s'assabenta que és en coma a Bagdad, en plena guerra a Iraq, decideixi posar tot en marxa per salvar-la.

## Repartiment

* Roberto Benigni: Attilio de Giovanni
* Nicoletta Braschi: Vittoria
* Jean Reno: Fuad
* Tom Waits: ell mateix
* Emilia Fox: Nancy Browning
* Gianfranco Varetto: Mestre Scuotilancia
* Lucia Polit: Signora Serao
* Chiara Pirri: Emilia
* Anna Pirri: Rosa
* Andrea Renzi: doctor Guazzelli
* Abdelhafid Metalsi: doctor Salman
* Steven Beckingham: primer sergent
* Mark McKerracher: oficial americà

## Al voltant de la pel·lícula

* Roberto Benigni va anomenar el seu personatge « Attilio » en homenatge al poeta Attilio Bertolucci (1911-2000), pare dels famosos directors Giuseppe i Bernardo Bertolucci.
* Premis 2005: Premis David di Donatello: 2 nominacions
* Crítica: "Pestilent, rastrera utilització d'una guerra en present (...) avorrida en la resta del metratge"

## Referències

* ↑ «ésAdir > Filmoteca: pel·lícules > El tigre i la neu». [Consulta: 31 desembre 2018].
* ↑ «La Tigre e la neve» (en anglès). The New York Times.
* ↑ Torreiro, M. «La Tigre e la neve». El País.
# Eladia Ligués y Bardají

Eladia Ligués y Bardají o Bardaxí (Cintruénigo, 18 de febrer de 1814-Saragossa, 4 de maig de 1834) va ser una noble i cantant afeccionada espanyola, que va ser molt coneguda entre els cercles filharmònics madrilenys pels volts de 1832.
Va néixer en el sí d'una família noble assentada a Navarra. Era filla de Pedro Ligués y Navascués, aristòcrata i destacat polític que va ser governador civil de diverses províncies, com Saragossa, i de Joaquina Bardají y Azara. Va tenir un total de sis germans, entre els quals hi ha Benigna, que també va destacar com a cantant.
Va iniciar-se en la música amb un familiar aprenent a acompanyar-se amb la guitarra en cantar, sempre amb molta precisió. Aquest parent podria haver estat el seu cosí Tomás de Navascués, de qui es coneix que tenia afecció per la guitarra, d'acord amb el seu fons de música. Veient el talent de la seva filla, els seus pares van decidir encaminar-la a l'estudi de la música, juntament amb la seva germana, i el seu primer mestre va ser el músic i compositor Tomás Genovés. En només dos anys, els seus avenços van ser tan grans, que va esdevenir una de les cantants afeccionades que més fama van tenir entre els cercles filharmònics de Madrid pels volts de 1832. Segons Baltasar Saldoni, que havia assistir a algun dels recitals, la seva veu era de mezzosoprano acontraltada, pastosa, vibrant, ben afinada i expressiva. En aquests actes, Eladia sempre obtenir ovacions.
Ligués va morir molt jove, el 4 de maig de 1834 a Saragossa, quan tenia només 20 anys.

## Referències

* 1 2 3 Álvarez-Villamil Bárcena, María. La colección de música de la Casa de Navascués: de Luis Misón a los Beatles (tesi) (en castellà). Madrid: Universitat Complutense de Madrid, 2019, p. 73-74.
* ↑ Urquijo Goitia, Mikel. «Pedro Clemente Ligués Navascués» (en castellà). Diccionario biográfico electrónico. Reial Acadèmia de la Història. [Consulta: 23 abril 2022].
* 1 2 3 Saldoni, Baltasar. Diccionario biográfico-bibliográfico de efemérides de músicos españoles (en castellà). vol. 1. Madrid: Imprenta a cargo de A. Pérez Dubrull, 1868, p. 280-281.
* ↑ Saldoni, Baltasar. Diccionario biográfico-bibliográfico de efemérides de músicos españoles (en castellà). vol. 2. Madrid: Imprenta de D. Antonio Pérez Dubrull, 1880, p. 371.
# Egina (desambiguació)

«Egina» té aquests significats:
* Egina (illa)
* Egina (mitologia)
* (91) Aegina, asteroide